Sagen mod den pensionerede overlæge, Svend Lings, vokser. Mandag skal han stilles til regnskab for tre forhold ved Retten i Svendborg.

Annonce

Når Svend Lings møder som anklaget ved Retten i Svendborg mandag, er der i sidste øjeblik kommet endnu en anklage mod ham på bordet: En kvinde blev i denne måned fundet død med en plastikpose over hovedet og et gummibånd om halsen. Svend Lings anklages for - få dage inden kvindes død - at have vejledt hende om, hvordan hun kunne tage livet af sig selv. Anklager Kirsten Flummer er i besiddelse en mailkorrepondance mellem den pensionerede overlæge fra Kværndrup og kvinden, som begik selvmord den 9. eller 10. august 2018. I den korrespondance bekræfter den Svend Lings medicinvalget, og oplyser om, at det er en god ide at supplere med en plastikpose. Han har herunder skrevet: "Hvis du kan gennemføre det, vil du være 100 procent sikker. Husk i givet fald, der skal en elastik om halsen".

For mig er sagen ret enkel. Det handler om ytringsfrihed og om folks ret til at tage deres eget liv Svend Lings, pensioneret overlæge

Annonce

- Sagen er enkel

Svend Lings husker korrespondancen med kvinden, og han mener stadig ikke, han har gjort noget forkert. - Jeg skriver ikke noget til hende, som ikke i forvejen står på min hjemmeside. En hjemmeside, som Justitsministeriet over for Folketinget har bekræftet, er lovlig og ikke kan kræves fjernet, siger Svend Lings. - For mig er sagen ret enkel. Det handler om ytringsfrihed og om folks ret til at tage deres eget liv, siger han. Den oprindelige sag gik på Svend Lings' rolle i et selvmordsforsøg, som ikke lykkedes. I det forhold er han tiltalt sammen med en læge fra Svendborg, som har udskrevet medicinen til selvmordsforsøget.

Annonce

- Vil have det overstået